הרימון נשאר בשירות בחלקים מסוימים של העולם, כגון הודו ופקיסטן, שם הוא יוצר עד 1980. הרימון עדיין בשימוש קרבי, דוגמה לכך ניתן לראות ב-2004, במהלך מלחמת עיראק, באירוע בו נהרגו נחת ג'יסון דאנהם ונפצעו עוד שניים מחבריו.
פרילוק
מחבוסה
מחבוסה (מערבית: בית כלא) הוא משחק לוח וקוביות לשני שחקנים. זהו משחק מזל ואסטרטגיה שבו יש חשיבות למיומנותו של השחקן.
לוח המשחק זהה ללוח השש בש ומשוחק עם אותו מספר של אבני משחק (15 לכל צד). עם זאת במקום הסידור המסורתי של השש בש, בתחילת המשחק כל אבני המשחק נמצאות ב"יד" של השחקן (הכלים למעשה מחוץ ללוח ונכנסים כמו 'אסיר' בשש בש)
החוקים ומטרת המשחק דומים. יש להביא את כל הכלים לבית ואז להוציא, אבל אם שחקן 'נאכל' על ידי שחקן אחר, הכלי נשאר קבור מתחת ליריב שהופך את המשולש לסגור.
מסורתית המחבוסה נחשב לקשה יותר משש-בש וידוע כמשחק שמצריך ערמומיות רבה וחישוב מתמטי קפדני
טבעת פין
טבעת פין או קוק רינג (מאנגלית: Cock ring) היא טבעת המיועדת לענידה על הפין. הטבעת מעכבת את זרימת הדם אל הפין וממנו, ובכך מאפשרת שמירה על זקפה ממושכת. יש טבעות המיועדות לענידה סביב הפין עצמו, ואחרות מקיפות גם את שק האשכים. בדרך כלל עשויות טבעות הפין עור, גומי, סיליקון, ניילון או מתכת.
השימוש בטבעות הפין נועד להגביר את ההנאה מיחסי המין באמצעות הזקפה הממושכת. בנוסף, עשויה הטבעת להעצים את תחושת האורגזמה. שימוש נוסף בטבעות פין הוא לצרכים רפואיים, שכן הן עשויות לסייע לגברים הסובלים ממידה מסוימת של אין-אונות לשמר את זקפתם.
בנוסף לטבעות הפין הסטטיות, יש גם טבעות פין רוטטות. טבעות אלה נועדו אף הן לשפר את ההנאה מיחסי המין, הן של העונד אותן והן של בן או בת זוגו. טבעות פין אחרות מעוצבות כך שיגבירו את תחושת הגירוי של הדגדגן או של פי הטבעת שהן באות עמם במגע במהלך יחסי המין.
ענידה הדוקה מדי של טבעת הפין או לתקופה ממושכת מדי עלולה לסכן את המשתמש בה ולגרום לנמק באיבר המין. בדרך כלל ממליצים יצרני הטבעות לא לענוד אותן למשך למעלה מ-30 דקות. סכנה נוספת עלולה להיגרם למי שנרדם בעודו עונד את הטבעת, ועלול לסבול מנזק עצבי.
יוניליוור ישראל מזון
קוק רינג
קוקרינג
פיל בורניאו
טטיאנה פטיץ
טטיאנה פטיץ (בגרמנית: Tatjana Patitz; נולדה ב-25 במאי 1966) היא דוגמנית גרמנייה.
ביוגרפיה.
טטיאנה פטיץ נולדה בהמבורג שבגרמניה וגדלה בשוודיה.
ב-1983 עלתה לגמר בתחרות מראה השנה של עלית, וזכתה במקום השלישי, ובחוזה למשך שישה חודשים עם הסוכנות כפרס. היא עברה לגור בפריז. באותה שנה היא החלה לעבוד עם הצלם פטר לינדברג, בראיון עמו אמר לינדברג שהוא מעריץ את פטיץ, ושתמיד נהנה לעבוד איתה.
ב-1986 היא הופיעה בשני גיליונות של מגזין ווג האיטלקי. היא הובילה את הקמפיין של קלווין קליין וב-1987 דיגמנה עבור רבלון.
בשנות התשעים היא הופיעה בפרסומות בטלוויזיה עבור לוריאל וראלף לורן.
פטיץ הופיעה בווידאו קליפ של להקת דוראן דוראן לשיר "Skin Trade". ב-1994 הופיעה בעירום בצילום עבור ארגון אנשים למען יחס מוסרי לבעלי חיים לצד דוגמניות כמו פביאן טרווינג.
ב-2011 זכתה בפרס בטקס פרסי האופנה של וינה.
פטיץ היא פרודה ואם לבן.
חתימת למפורט
בקריפטוגרפיה, חתימת למפורט או חתימה דיגיטלית חד-פעמית של למפורט היא שיטה שהומצאה ב-1979 על ידי לזלי למפורט, המאפשרת לרתום כל פונקציה חד-כיוונית, בדרך כלל פונקציית גיבוב, לצורך חתימה דיגיטלית. יתרונותיה הם: פשטות, יעילות, אפשר להסתמך על אלגוריתמים קיימים ואין צורך לפתח חדשים, ביטחון השיטה כביטחון פונקציית הגיבוב שבבסיסה והיא נפרדת ממנה כך שניתן להחליף את פונקציית הגיבוב באחרת במידת הצורך. חסרונותיה הן כפי שמעיד שמה, ניתן לחתום עם מפתח פרטי יחיד אך ורק על מסמך אחד וכן החתימה יוצאת גדולה יחסית.
מוטיבציה.
לאור פוטנציאל ההתפתחות של המחשבים הקוונטיים, ביטחון שיטות החתימה הדיגיטלית הנמצאות בשימוש מעשי כיום; RSA ו-DSA נמצא בסכנה מוחשית. כאשר מחשב קוונטי סקילאבילי יופיע הם יצאו מכלל שימוש. זאת משום שהבעיות המתמטיות שעליהן ביטחונם מבוסס, שהן פירוק לגורמים ולוגריתם דיסקרטי, ניתנות לפתרון יעיל עם מחשב קוונטי. הדעה הרווחת, אם כי זה לא הוכח, שפונקציות גיבוב תמשכנה להיות בטוחות גם בעידן הפוסט-קוונטי. אם כי יידרשו מספר התאמות לאור העובדה שאלגוריתם גרובר מציע שיפור בפקטור ריבועי לבעיית חיפוש לא ממויין שיש לה השפעה על פונקציות חד-כיווניות באופן כללי.
אף על פי ששיטת למפורט הוותיקה אינה פרקטית, חשיבותה התאורטית נותרה בעינה. ב-1979 פיתח רלף מרקל טכניקה לייעול החתימה החד-פעמית של למפורט באמצעות עץ גיבוב, כך שאימות חתימה על מסמכים מרובים נעשה עם מפתח ציבורי יחיד שהוא שורש העץ. שיטת מרקל עם חתימת וינטרניץ (להלן) מהווה שיפור משמעותי. במרוצת הזמן פותחו טכניקות לשיפור עץ מרקל כמו "עץ חיפוש פרקטלי" ועוד. שילוב כמה טכניקות מתקדמות יחד מניב אלגוריתמים יעילים למדי כמו SPHINCS, המהווים חלופה ראויה לאלגוריתמים הקיימים ומציעים ביטחון ברמה גבוהה גם מפני איום קריפטואנליזה קוונטית.
תיאור האלגוריתם.
חתימת למפורט-דיפי מתוך הספר Post-Quantum Cryptography מוגדרת כדלהלן: נתון שלם formula_1 שהוא פרמטר ביטחון ופונקציה חד-כיוונית:
שניהם ציבוריים וידועים לכל מי שמעוניין לאמת את החתימה. הפונקציה formula_3 מקבלת מחרוזת באורך formula_1 מבצעת חישוב ומחזירה מחרוזת אחרת באורך formula_1 באופן כזה שקשה להפוך אותה, כלומר בעוד שקל לחשב את formula_6 יהיה קשה ביותר למצוא את formula_7 בהינתן formula_8. כלומר לחשב את formula_9. כמו כן ההנחה היא שקשה למצוא התנגשויות. למשל קשה למצוא formula_10 כך שמתקיים formula_11.
הפונקציה formula_3 יכולה להיות כל צופן בלוקים כמו AES או פונקציית גיבוב תיקנית כמו SHA-2 או SHA-3 שמעצם הגדרתם הם מועמדים טובים לפונקציה חד-כיוונית (אם כי לא מוכחים). אם צופן הבלוקים אינו חד-כיווני, אין להשתמש בו בכל מקרה.
הכנה.
תחילה לצורך הכנת מפתח החתימה formula_13 החותם בוחר formula_1 זוגות מחרוזות אקראיות באורך formula_1 סיביות באמצעות מחולל פסאודו-אקראי בטוח, כך שהם נבחרו בהתפלגות אחידה:
אפשר להתייחס ל-formula_13 כאל טבלה או מטריצה בינארית בגודל formula_18 כניסות. להכנת מפתח האימות הציבורי הוא מחשב את:
כך ש-formula_20 כאשר formula_21 וכן formula_22. במילים אחרות עבור כל כניסה ב-formula_13 הוא מחשב את הפונקציה החד-כיוונית שלה ואת התוצאה מציב בכניסה המתאימה ב-formula_24. לכן לצורך הכנת החתימה החותם צריך לבצע בסך הכול formula_25 הפעלות של הפונקציה formula_3 ואורך המפתחות formula_13 ו-formula_24 כל אחד הוא formula_18 סיביות. את המפתח הציבורי הוא רושם אצל צד שלישי באופן כזה שכל אחד יוכל להשתכנע שהוא הבעלים.
חתימה.
אם נתון המסמך formula_30 באורך שרירותי עליו רוצים לחתום, מקובל לחתום על תמצית המסמך שהיא הרבה יותר קצרה במקום על המסמך עצמו. לצורך תיאור חתימת למפורט נניח שנתונה פונקציית גיבוב כלשהי formula_31 (כמו SHA-2) המפיקה מהמסמך תמצית באורך formula_1 סיביות formula_33. כעת formula_34 היא מחרוזת בינארית באורך formula_1 סיביות formula_36. החתימה הדיגיטלית על תמצית המסמך היא:
formula_38 היא רצף של formula_1 מחרוזות בינאריות כל אחת באורך formula_1 סיביות. במילים אחרות החותם חושף בפני המוודא את המפתחות הסודיים מהטבלה formula_13 המתאימים לסיביות של formula_34. עבור כל זוג ערכים formula_43 בוחרים אחד מהם לפי ערכה של הסיבית המתאימה formula_44.
אימות.
תחילה ההנחה היא שהמאמת קיבל לידיו בדרך בטוחה את המפתח הציבורי formula_24 של החותם באופן שניתן להוכיח את בעלותו (כמו באמצעות צד שלישי). כדי לוודא שהחתימה formula_38 על התמצית formula_34 תקפה הוא מחשב את:
במילים, הוא מחשב את כל הפונקציות formula_3 של ערכי formula_50 ומשווה עם ערכי המפתח הציבורי המתאימים formula_51. אם כולם זהים המשמעות היא שהחתימה אמיתית. אחרת ייתכן שהמסמך השתנה או שהחתימה מזויפת. תהליך אימות החתימה דורש formula_1 הפעלות של הפונקציה formula_3. לכל מי שאינו מכיר את המפתח הפרטי formula_13 יהיה מאוד קשה לחשב את החתימה על מסמך כלשהו ולטעון שהמסמך נחתם על ידי החותם הלגטימי, כלומר לזייף את החתימה. כי עבור כל סיבית עליו לחשב את המפתח הפרטי formula_55 של החותם המתאים למפתח האימות הציבורי formula_56, שזה בעצם לחשב את הפונקציה ההופכית של formula_3 ומעצם ההגדרה זו פעולה קשה.
קל לראות שכדי לאמת את החתימה החותם חושף את המפתחות formula_58 המתאימים לסיביות המסר. אם החותם השתמש באותו מפתח כדי לחתום על מסרים נוספים, המידע שהצטבר בידי המאמת מאפשר לו לחתום על מסמך אחר שנגזר מהמסמכים החתומים שקיבל, גם אם המסמך לא בעל משמעות כלשהי. יוצא שהמאמת הצליח לזייף חתימה על מסמך שהחותם הלגיטמי לא חתם עליו. מסיבה זו אסור לחתום על מסמכים נוספים עם אותו מפתח.
דוגמה.
נתון formula_59 ולמען הפשטות נניח שהפונקציה formula_60 מקבלת את formula_7 באורך 3 סיביות ומחזירה את formula_62 מודולו 8 (המודולו מבטיח שהתוצאה תישאר מספר שהייצוג הבינארי שלו באורך שלוש סיביות). ברור שהפונקציה הזו אינה בטוחה לשימוש כי קל להפוך אותה, היא מובאת כאן רק לשם המחשה. במציאות משתמשים בפונקציה חד-כיוונית קריפטוגרפית. וכן נתונה תמצית המסר formula_63. נניח שהחותם בחר את המפתח הפרטי: